Publication: Magyar Közlöny
Issue: MK-2000-120 (Year: 2000, Number: 120)
Era: 1990-2004
Section: amely a vámjogról, a vámeljárásról, valamint a vámigazgatásról szóló 1995. évi C. törvény módosításáról szóló 2000.
Paragraph Index: 58

(2) A Vhr. 80. §-ának (5) és (8) bekezdése helyébe a következő rendelkezés lép: „(5) Az engedélyes haladéktalanul közölni köteles a fővámhivatallal az engedélyezési feltételekben — az áruk/vámáruk cikkszámainak kivételével — bekövetkezett változásokat. A fővámhivatal az engedélyezési feltételek meglétét megvizsgálja, és ennek megfelelően dönt a tevékenységi engedély módosításáról. Az áruk/vámáruk cikkszámaiban bekövetkezett változásokat az elszámolás során kell a fővámhivatallal írásban közölni.” „(8) Az egyszerűsített eljárás engedélyese a fővámhivatal által — a tevékenységi engedélyezés során — jóváhagyott, a vámellenőrzés céljára is megfelelő számítógépes nyilvántartást köteles vezetni, amelyből megállapíthatók az egyszerűsített eljárás alatt álló áruk/vámáruk adatai.”

Source: https://magyarkozlony.hu/hivatalos-lapok/8e41ec5a7bb11dada3e56822afc2e316657de16f/dokumentumok/4b1efe2c43681df7cd257138c83ffbc0c1ffedb6/letoltes